ရန်ကို ရန်ချင်း မတုံ့လျှင်းနှင့်

ရန်ကို ရန်ချင်း မတုံ့လျှင်းနှင့် သည် မြန်မာဆိုရိုးစကား ဖြစ်သည်။

အဓိပ္ပာယ်

“ရန်ကို ရန်ချင်း မတုံ့လျှင်းနှင့်” ဆိုသည်မှာ သူတစ်ပါးက မိမိအား ရန်ပြုလာပါက “ရန်ချင်း မတုံ့လျှင်းနှင့်” (ရန်ဖြင့် ပြန်လည်တုံ့ပြန်ခြင်း မပြုသင့်) ဟု ဆိုလိုသည်။ ရန်ကို ရန်ဖြင့် တုံ့ပြန်ခြင်းသည် ရန်ကို ပိုမိုကြီးထွားစေနိုင်သောကြောင့် မေတ္တာနှင့် သည်းခံခြင်းဖြင့် တုံ့ပြန်သင့်သည်ဟု ဆိုလိုသည်။ ဤဆိုရိုးစကားသည် သည်းခံခြင်း၊ မေတ္တာနှင့် အကြမ်းမဖက်ခြင်း၏ အရေးပါမှုကို ဖော်ပြသည်။ “နဟိ ဝေရေန ဝေရာနိ” (ပါဠိဘာသာဖြင့် ရန်သည် ရန်ဖြင့် မငြိမ်းနိုင်) နှင့် အတူတူဖြစ်သည်။

ကိုးကားချက်များနှင့် ဓမ္မပဒမှ ဇာတ်လမ်း

   "သူတစ်ပါးတို့အား ရန်လိုခြင်း၊ မျက်မာန်ရှ၍ မုန်းထားခြင်းကို မပြုအပ်ကုန်။ ရန်ကို ရန်ချင်း မတုံ့လျှင်းနှင့်ဟူ၍ရှိသည်။" [၁၂၆၆] သန်းမေ၊ ဒု။ ၁၀၅။
   "ရန်ကို ရန်ချင်း မတုံ့လျှင်းနှင့်ဆိုတဲ့စကားအတိုင်း တစ်ယောက်က ဒေါသထွက်တဲ့အခါ တစ်ယောက်က ပြန်လှန်ပြီး မျက်မာန်ဒေါသထားမှဖြင့်…၊" [၁၂၉၀] သန်းသန်း၊ တ။ ၈၇။
   "အမေရယ်၊ သည်းခံပါ။ ရန်ကို ရန်ချင်း မတုံ့နှင်းကောင်းပါဘူး။ သူတို့ အခွင့်သာတဲ့အခါ မောက်နိုင်သမျှ မောက်ပါစေ။" [၁၃၀၃] မင်းခွေး။ ၇၆။
   ခုဒ္ဒကနိကာယ်၊ ဓမ္မပဒ၊ ယမကဝဂ်၊ ၄-ကာဠီယက္ခီနီဝတ္ထုတွင်လည်း အလားတူအကြောင်းအရာကို တွေ့ရှိနိုင်သည်။ ဇာတ်လမ်းအကျဉ်းချုပ်မှာ ရှေးဘဝများတွင် ရန်ငြိုးဖွဲ့ခဲ့ကြသော အမျိုးသမီးနှစ်ဦးသည် နောက်ဘဝများတွင်လည်း ရန်ငြိုးများ ဆက်လက်ထားရှိကြသည်။ မြတ်စွာဘုရားက ထိုသူနှစ်ဦးအား ရန်သည် ရန်ဖြင့် မငြိမ်းနိုင်ကြောင်း၊ ရန်ကို သည်းခံခြင်းဖြင့်သာ ငြိမ်းအေးစေနိုင်ကြောင်း ဟောကြားဆုံးမတော်မူသည်။

ဆက်စပ်ဖတ်ရှုရန်
နဟိ ဝေရေန ဝေရာနိ
ကိုးကား

Category:မြန်မာဆိုရိုးစကားများ